इस सप्ताह आप अपने कार्य अथवा लक्ष्य के प्रति दृढ़-निश्चयी रहेंगे। आपके स्वभाव में थोड़ा ज़िद्दीपन और ग़ुस्सैलपन देखा जा सकता है और आपके इसी स्वभाव के कारण प्रेम साथी आपसे दुःखी हो सकता है। माँ एवं जीवन साथी के स्वास्थ्य में गिरावट देखी जा सकती है, लिहाज़ा उनका ख़्याल रखें। किसी प्रकार के विवाद में ख़ुद को न घसीटें। इस सप्ताह आप किसी यात्रा पर जा सकते हैं। कार्यक्षेत्र में आपका प्रदर्शन अच्छा रहेगा और यदि आप अपने अच्छे विचारों अथवा योजनाओं को लागू करेंगे तो निश्चित ही लाभ मिलेगा।